S-495/2018

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 3. júlí sl. „á hendur Í-kk-þgf G-kk-þgf B-kk-þgf, [...], dvst: [...], [...], fyrir fíkniefnalagabrot, með því að hafa föstudaginn 3. nóvember 2017 haft í vörslum sínum, í sölu- og dreifingarskyni samtals 124,77 g af marihúana, 18,35 g af kókaíni og 3,16 g af ecstasy en lögregla fann efnin við húsleit víðsvegar í íbúð sem ákærði leigði að [...], [...]. Í stofuskáp geymdi ákærði 18,35 g af kókaíni í plastvafningum, á stofuborði 1,03 g af ecstasy (MDMA) í smelluláspokum, í geymslu 48,25 g af marihúana í plastfötu og 2,13 g af ecstasy (MDMA) í smelluláspokum. Þá geymdi ákærði 75,56 g af marihúana í plastboxi og 0,95 g í álpappír á borði í herbergi íbúðarinnar.

Telst þessi háttsemi ákærðu varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, framangreind 124,77 g af marihúana, 18,35 g af kókaíni, 3,16 af ecstasy (MDMA) auk 30,85 g af óþekktu hvítu efni í krukku ásamt tveimur rafmagnsvogum sem fundust við leit lögreglu í umrætt sinn.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Hann hefur tvisvar sinnum gengist undir lögreglustjórasátt vegna fíkniefnalagabrota. Þykir refsing hans hæfilega ákveðin fangelsi í tvo mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til framangreindra lagaákvæða í ákæru eru gerð upptæk 124,77 g af marijúana, 18,35 g af kókaíni, 3,16 af ecstasy (MDMA), 30,85 g af óþekktu hvítu efni í krukku og tvær rafmagnsvogir sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 126.480 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

B-kvk-nf B-kvk-nf héraðsdómari kveður upp þennan dóm.

D Ó M S O R Ð :

Ákærði, Í-kk-nf G-kk-nf B-kk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði sæti upptöku á 124,77 g af marijúana, 18,35 g af kókaíni, 3,16 af ecstasy (MDMA), 30,85 g af óþekktu hvítu efni í krukku og tveimur rafmagnsvogum.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 126.480 krónur.